КОМИ РЕСПУБЛИКАЛӦН ОЛАНПАС

**Олан жыр стрӧитӧм либӧ ньӧбӧм вылӧ ӧтчыдысь сьӧм мынтӧм сетӧмкӧд йитчӧм юалӧмъяс серти Коми Республикаса ӧткымын оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2016 вося лӧддза-номъя тӧлысь 9 лунӧ

**1 статья.** Пыртны «Торъя категория гражданаӧс оланінӧн могмӧдӧм серти социальнӧя отсалан мераяс сетан форма да пӧрадок йылысь» Коми Республикаса Оланпаслӧн 1 статьяӧ (Коми Республикаса канму власьт органъяслӧн индӧд-тшӧктӧмъяс,2007, 1 №, 4660 ст.; 2008, 6 №, 276 ст.; 2009, 33 №, 598 ст.; 2010, 5 №, 63 ст.; 2012, 71 №, 1840 ст.) татшӧм вежсьӧмъяс:

1. 1 юкӧнын:

1) 1 пункт гижны тадзи:

«1) кодъяс сувтісны учёт вылӧ 2005 вося тӧвшӧр тӧлысь 1 лунӧдз да кодъяс пырӧны категорияясӧ, кутшӧмъясӧс урчитӧма «Ветеранъяс йылысь» Федеральнӧй оланпаслӧн 14, 16 да 21 статьяясӧн да «Россия Федерацияын вермытӧмъясӧс социальнӧя дорйӧм йылысь» Федеральнӧй оланпаслӧн 17 статьяӧн, лоӧ Коми Республикаса Веськӧдлан котырӧн урчитӧм пӧрадокын олан жыр стрӧитӧм либӧ ньӧбӧм вылӧ ӧтчыдысь сьӧм мынтӧм сетӧм;»;

2) 11 пункт киритны.

2. 3 юкӧнын «либӧ 11 пунктын,» кывъяс киритны.

**2 статья.** Пыртны «Коми Республикаын меставывса асвеськӧдлан органъяслы Коми Республикаса торъя канму уджмогъяс сетӧм йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2015, 23 №, 334 ст.; 2016, 1 №, 6 ст.; 4 №, 52 ст.) татшӧм вежсьӧм:

«Коми Республикаын меставывса асвеськӧдлан органъяслы Коми Республикаса торъя канму уджмогъяс сетӧм йылысь» Коми Республикаса Оланпаслӧн 1 статьяса 9 пунктӧн урчитӧм Коми Республикаса канму уджмог збыльмӧдӧм вылӧ муниципальнӧй районса (кар кытшса) сьӧмкудлы Коми Республикаса республиканскӧй сьӧмкудйысь сетан субвенция йӧрыш арталанногын (Оланпас дорӧ 12 содтӧд):

2 пунктса медводдза абзац гижны тадзи:

«2. Субвенция йӧрышыс, кутшӧмӧс сетӧны муниципальнӧй районса (кар кытшса) сьӧмкудлы торъя категория гражданаӧс оланінӧн могмӧдӧм вылӧ, оз вермы лоны ичӧтджык олан жыр стрӧитӧм либӧ ньӧбӧм вылӧ ӧтчыдысь сьӧм мынтӧм йӧрышысь.».

**3 статья.** Пыртны «Торъя категория гражданалы оланінӧн (олан жыръясӧн) могмӧдӧм серти социальнӧя отсалан мераяс сетӧмкӧд йитчӧм ӧткымын юалӧм йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2015, 26 №, 366 ст.) татшӧм вежсьӧм:

9 статья гижны тадзи:

**«9 статья**

1. Тайӧ Оланпаслӧн 1 статьяса 2 — 6 пунктъясын индӧм гражданалы оланінӧн могмӧдӧм серти социальнӧя отсалан мераяс сетӧны меставывса асвеськӧдлан органъяс Коми Республикаса Веськӧдлан котырӧн урчитӧм пӧрадокын олан жыр стрӧитӧм либӧ ньӧбӧм вылӧ ӧтчыдысь сьӧм мынтӧмӧн.

2. Тайӧ статьяса 1 юкӧнын индӧм ӧтчыдысь сьӧм мынтӧмлысь йӧрышсӧ урчитӧны 18 квадратнӧй метр олан жырлӧн ӧтувъя плӧщадь серти да Коми Республикаын оланінлӧн 1 квадратнӧй метр ӧтувъя площадьлӧн шӧркодь рыночнӧй дон серти, мый урчитӧма федеральнӧй олӧмӧ пӧртысь власьт органӧн, кутшӧмӧс уполномочитӧма Россия Федерацияса Веськӧдлан котыр.».

**4 статья.** Тайӧ Оланпасыс вынсялӧ сійӧс официальнӧя йӧзӧдӧмсянь дас лун кольӧм бӧрын.

Коми Республикаса Веськӧдлан котырлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысьлысь

могъяс недыр олӧмӧ пӧртысь С.А. Гапликов

Сыктывкар

2016 вося лӧддза-номъя тӧлысь 20 лун

65-РЗ №